Alljärgnev retsept ei pretendeeri mitte mingisugusele autentsusele, mida pakuvad meie vennalikku ugrilaste perre kuuluvad kapten Tenkeš, Egeri tähed või kesiganes. Mina pidin hädaga ise midagi välja mõtlema kuna külmkapis oli hunnik suvikõrvitsaid, mis aiapeol pärast kuuendat õlut jäid sinna kus nad ei oleks pidanud jääma, lauale vedelema nimelt. Kuna alles sai neist salatit tehtud ja hakkliha-suvikõrvitsa vormi ka, siis mõtlesin et teeks suvikõrvitsa supi, millest valmistamise käigus tuli välja  guljašš-supp suvikõrvitsaga.